經數: 五三二

經名: 私呵昧經

頁數: 八一一

上        欄

不計有人. 三者不計有壽. 四者不計有形. 五

者不計無有. 六者不計常有. 是爲六事行.

菩薩從是疾得無所從生法忍. 佛爾時便說

偈言

吾我人及與壽    亦不計有是形

心不念有與無    智慧者當遠離

口所說因緣法    其因緣無所有

一切法無所起    以是故得法忍

私呵昧白佛言. 菩薩大士. 已得無所從生法

忍. 用幾事得一切智. 佛言. 菩薩大士已得

無所從生法忍. 有六事得一切智. 何等爲六.

一者得身力. 二者得口力. 三者得意力. 四

者得神足力. 五者得道力. 六者得慧力. 私

呵昧白佛言. 何等爲身力. 佛言. 身力者. 牢

强如金剛無瑕穢. 火不能燒. 刀不能斷. 一

切人無能動搖者. 是爲身力. 何等口力. 佛

言. 口力者. 有六種聲如來口所說聲. 能遍

三千大千日月. 是爲口力. 何等意力佛言.

意力者. 悉使百千億魔來不能動搖佛一毛.

是爲意力. 何等爲神足力. 佛言. 神足力者. 持

一足指能震動三千大千日月. 其中人民無

有驚怖者. 是爲神足力. 何等爲道力. 佛言.

道力者. 十方諸佛爲一切人說經法. 中無空

缺各得其所是爲道力. 何等爲慧力. 佛言. 慧

力者. 一切人意所知行所知念可知念. 脫知

以一時悉合會. 彈指頃持智慧. 所可知所可

見所可學. 皆悉知見學. 是爲慧力. 已得無

所從生法忍菩薩大士. 以是六事得一切智

佛爾時便說偈言

中           欄

身勇猛不可計    無有能破壞者

若以火及與刀    終不能害是身

一切人及與力    若以杖亦罵□

欲危身不能傾    亦不能動其毛

大音聲聞梵天    常住止無所畏

所說法開三千    無能有□是言

意尊貴難可當    諸菩薩性自然

魔一億欲□亂    終不能動其意

其神足悉以備    便能動是天地

已成是神足者    便能覺得爲尊

若以得成道覺    卽能覺致尊雄

佛與皆悉具足    便從是轉法輪

私呵昧白佛言已成一切智. 如來無所著正

眞覺. 用幾法住. 佛言成一切智童孺如來.

用六法住. 何等爲六. 一者佛十種力. 二者

四無所畏. 三者佛十八法不共. 四者有大

哀. 五者一切無能見佛頂者. 六者有三十二

大人之相. 是爲六法住. 佛爾時便說偈

言

十種力是佛力    四無畏悉已過

一切度諸法上    以是故人中將

以得成無蓋哀    無有能見佛頂

亦非天及與龍    一切人不能見

如是者勇猛相    以遍布三十二

是一切皆以成    便得爲人中上

私呵昧白佛言. 已得一切智. 如來無所著正

眞覺. 用幾法滅度. 佛言. 已得一切智童孺

如來. 用六法滅度. 何等爲六滅度. 時童孺如

來便留五分滅度. 何等爲五. 一者戒身. 二

下       欄

者定身. 三者智慧身. 四者度脫身. 五者度

脫示現身. 是爲留五分不滅. 愍傷一切人

故滅度. 時童孺如來以無央數事. 讚歎稱譽

比丘僧功德. 令人布施. 哀愍一切人故滅度.

時童孺如來因散身骨. 令如芥子. 哀傷一

切人故滅度. 時童孺如來爲諸菩薩. 說我所

以索無上正眞道者. 但用愍傷一切人故滅

度. 時童孺如來用十方人故. 因說十二部經.

令一切人各得其所. 何等十二. 一者聞經.

二者說經. 三者聽經. 四者分經. 五者現

經. 六者譬喩經. 七者所說經. 八者生經. 九

者方等經. 十者無比法經. 十一者章句經.

十二者行經. 是爲十二部經. 哀護一切人

故滅度. 時如來因廣說四自歸. 何等爲四.

一者但取要不取識. 二者但取法不取識. 三

者但取慧不取形. 四者但取正不取說. 是爲

四自歸. 已得一切智童孺如來以是六法滅

度. 佛爾時便說偈言

佛爾時將滅度    爲一切現安隱

爲十方留五分    悉愍傷人非人

住舍利於世間    爲一切破碎骨

如芥子深粟分    其得者[&FFFF]#不尊

其於是供養者    人非人快無極

於天上及人中    所生處無勤苦

如見我供養時    滅度後及舍利

其有意淸淨者    是二事無差特

佛囑累比丘僧    於尊貴無有上

在其中大施與    受福德天與人

留經戒十二部    佛住此於十方

經數: 五三二

經名: 私呵昧經

頁數: 八一二

上       欄

諸菩薩所當行    今數習起好心

十道地三□經    及普明度無極

哀一切人非人    於後世作示現

便廣說四自歸    一切無持諸法

哀世俗說是經    佛爾時便滅訖

爾時私呵昧童孺. 便於佛前說偈言

我亦當復取佛    善哉快無上慧

何所人聞是法    不起生菩薩意

今五百諸弟子    皆以來在是間

吾當令悉起意    故勸勉菩薩行

譬若如種樹者    從潤澤得生芽

以潤澤得長大    便與莖及與節

次得枝及與葉    從枝葉故得花

以有華便有實    然其後便復生

菩薩意亦如是    從六法便得生

因是意便能信    以能作是法生

是義諦現是經    一切佛所可說

次得枝及與葉    然其後便復生

如是樹得長者    菩薩樹無有上

若欲得倚是樹    爲一切作安隱

如是法爲大樹    以是故爲是佛

悉愍傷一切人    所當行菩薩行

私呵昧白佛言. 如來滅度後. 有幾功德非應

儀各佛所能及. 佛言. 童孺如來滅度後. 有六

功德非應儀各佛所及也. 何等爲六. 一者如

來滅訖後. 舍利得供養. 諸天龍鬼神. 質諒

神. 執樂神. 金鳥神. 似人形神. 胸臆行神. 人

非人皆來供養舍利. 爲作禮無有極. 二者如

來滅訖後. 人皆從三界. 得出欲界色界無色

中       欄

界. 三者如來滅訖後. 四輩弟子行福供養比

丘僧. 四者如來滅訖後. 十二經悉遍布閻

色提內. 五者如來滅訖後. 若邊地及諸大國.

不解經法無義理處. 及諸外道法於其中當

興盛. 六者如來滅訖後. 若有人聞佛所行佛

神足佛變化佛智慧. 多起愛. 淸淨恭敬起意.

從是因緣. 得生天上人中受福. 是六功德

非應儀各佛所能及. 佛爾時便說偈言

以供養舍利者    得爲天及與人

若供養比丘僧    常擁護諸比丘

住於法行法者    以過度於三界

若聞是法要者    如其時便當作

若邊地及諸國    人聞是無上法

若人聞佛功德    便卽起菩薩意

私呵昧白佛言. 云何無上正眞道爲諦. 佛言.

有六法爲諦. 何等爲六. 一者眼離色是爲諦

耳鼻口身意離色是爲諦. 佛爾時便說偈

言

六非耳聲與眼    於其中了無色

不相視是爲諦    其欲學當如是

耳與鼻不相連    是身口及與意

[&FFFF]#令心起是事    無所念是爲諦

無所想如爲諦    諸色著當遠離

諸所有不相連    是所謂爲正諦

爾時私呵昧. 便於佛前說偈言

快善哉無念法    何人聞不願樂

諸恐懼皆度脫    於愛欲無所著

佛爾時便爲私呵昧童孺. 說偈言

若無禮於諸佛    亦無敬於正法

下         欄

不親近於衆僧    聞是敎便不喜

若有人無有信    亦於戒甚狹劣

以怯弱無精進    於是法便不可

多瞋怒蔽卒暴    志迷亂不感分

性輕易無智慮    是曹輩便不樂

若魔子與魔使    及邪見外道人

堅住疑在羅網    聞是言不信受

私呵昧白佛言. 是曹輩非法器人. 我當爲作

法器. 唯願佛授吾決. 便於佛前說偈言

譬若壞器之人    於大法不能持

當用是過人故    我爲其作法器

唯願佛授我決    今至意從內發

當親近善知識    心菩薩與同志

其貧者我令富    不信者敎令信

弊惡者令持戒    爲人故皆擁護

常爲說忍淸淨    開導之使悔過

及普明度無極    □動類皆度脫

以空法敎導人    令一切脫生死

授菩薩發快心    於法中所當行

分舍利皆悉遍    令衆生得安隱

留經戒於十方    令一切常習行

佛告私呵昧童孺言. 過去諸佛皆授若決已.

我今亦當復授若決. 今現在無央數國土諸

佛轉法輪者. 是諸佛皆復授若決已. 私呵昧

童孺. 從佛聞所授決. 便大歡喜. 卽住虛空.

去地百四十丈. 從上下來. 以頭面著佛足.

爲佛作禮. 時五百弟子見大變化. 便於佛前

說偈言

□加敎哀吾等    唯願佛授我決

經數: 五三二

經名: 私呵昧經

頁數: 八一三

上       欄

後五濁弊惡世    吾等輩當持法

若數諫及罵□    弊惡人加□杖

爾時世有是人    我當敎自悔責

爾時世我曹等    諸苦惱皆當忍

爲一切人非人    授吾等以要決

吾等輩悉朽身    不貪惜於壽命

但願樂在空閑    於供養無所[&FFFF]#

佛爾時便爲五百弟子. 說偈言

是五百諸弟子    今悉來在此間

當爾時於後世    皆當發菩薩心

猶當更小勤苦    於壽命當短少

當是時所在處    見供養無央數

我初發菩薩時    亦世世忍勤苦

若曹學當如是    便自致人中王

法本空無吾我    哀一切數說是

我爾時於彼世    爲若等現形像

諸菩薩皆歡喜    讚歎言佛常在

爲一切作安隱    示現人佛形像

一切刹與十方    今現在諸法王

佛爲諸菩薩故    皆悉放大光明

無勝慈弘大士    今現在第四天

數勸樂諸菩薩    亦勸勉示深法

爾時世作行者    多有人皆發意

如宿命有餘女    若意亂應畢意

志所索無厭極    亦不能自飽滿

他餘事不樂作    常心佛菩薩行

諸弟子[&FFFF]#愁憂    雖勸苦不能久

於是世壽終後    便生上兜術天

當願生安隱國    壽無極法王前

中     欄

妙藥王國士中    無怒佛敎授處

常當願到彼生    於是世壽終後

便於彼得神足    悉供養諸佛前

行六法得自成    今佛時悉授決

皆度脫三惡道    以遠離八難處

諸邪道及大網    以裂壞得脫去

無所著緣一覺    於其中悉過上

爾時五百弟子. 聞佛授與決. 皆大歡喜. 卽

住虛空中去地二十丈. 從上來下爲佛作禮.

白佛言. 我等私呵昧. 云何得封拜. 佛爾時

便笑. 無央數色色各異從佛口出. 光照無央

數佛國. 還繞身三□於頂上便不見. 爾時

阿難從坐起正衣服. 右膝著地叉手頭面著

佛足佛白佛言. 佛何因緣笑. 旣笑當有意. 佛爾

時便爲阿難說偈言

私呵昧在上頭    弟子中師第一

皆當共同一劫    於人中爲尊雄

當於是賢善劫    後五濁弊惡世

悉於中畢其罪    便從是得神足

然其後神足具    便飛到億刹土

供養已便得佛    其佛號蓮花上

爾時五百弟子. 於佛前讚歎佛說偈言

今佛說吾等輩    得封拜當爲佛

敎一切佛功德    無央數不起念

我爾時時法王    當住於閻色提

菩薩者道樹經    爲一切廣說法

若有人聞經問    便卽起菩薩意

吾等輩皆勸佛    願尊雄授與決

今佛者一切父    常愍傷人非人

下      欄

用子故加慈哀    大尊將分別說

當爾時於是經    然於後起恭敬

便卽起菩薩意    爲人故問其義

大尊雄爲具說    菩薩意有何德

若□人聞是法    便發起菩薩意

佛爾時五百弟子. 說偈言言

若有聞便信者    菩薩樹無上尊

我一切授與決    皆當得人中王

意所願勇猛大    發菩薩便直前

其志意甚淸淨    便得生淸淨實

於色欲出三界    便卽起菩薩意

持是意作功德    疾得度三界去

一切人所作行    皆著於三界中

若其意無所著    菩薩者無有上

若菩薩起經意    爲一切說道樹

有功德便敎導    持是經能示現

菩薩事以具說    所當敎悉以遍

其餘法不可數    其法微不可說

無量慧悉具足    用是故得爲佛

哀愍傷一切人    常修習菩薩行

爾時阿難白佛言. 是經名爲何等. 當云何奉

行之. 佛語阿難. 是經名菩薩道樹經. 若當

諷誦持之. 阿難白佛言. 何因名爲菩薩道樹

經. 佛語阿難. 譬如種樹稍稍生芽生莖節

枝葉花實. 如是阿難. 於是經初發意菩薩.

便得喜. 從喜身意得休息. 具足六度無極行

變謀明德. 便得無所從生法忍. 具足一切智

. 轉於法輪乃至滅度. 便分布舍利住後

後法用. 是故阿難. 是名菩薩道樹經

經數: 五三三

經名: 菩薩生地經

頁數: 八一四

上       欄

佛說已. 私呵昧童孺及五百弟子. 諸比丘僧

及天人龍鬼資諒神. 聞經皆大歡喜. 前

以頭面著地. 爲佛作禮而去

私呵昧經

菩薩生地經

吳月氏優婆塞支謙譯

聞如是. 一時佛遊於迦維羅衛國釋氏精廬.

尼拘類樹下坐. 與五百比丘衆俱. 是時城

中有釋種長者子. 名差摩竭. 行詣佛所. 稽

首畢一面坐. 叉手白佛言. 菩薩何行. 疾得

無上正眞之道. 普具三十二相. 從一佛國到

一佛國. 臨壽終時其心不亂. 所生不墮八難

之處. 常知去來之事. 悉成諸法周滿達事. 知

一切法無所□□. 信解空行. 得不起法忍. □

以至心欲作沙門. 未曾犯戒. 不樂居處. 佛

言. 大哉差摩竭. 乃問菩薩之行. 忍辱爲本.

以立忍力乃疾得佛. 忍有四事. 何等爲四.

一曰若罵□者默而不報. 二曰若□□者受

而不□. 三曰若瞋□者慈心向之. 四曰若

輕毁者不念其惡. 佛時頌曰

□罵不以□    輕毁亦不恨

菩薩忍如是    所問悉可得

愼言不欺慢    未曾起亂意

不犯不有惡    是行得佛疾

開士常以忍    敦誠行大慈

中       欄

是用得成佛    三十二相明

從事於惡者    常[&FFFF]#加□杖

害心施於人    是不離惡道

邪見自貢高    急□好瞋□

彼爲自投冥    終不近菩薩

愚以貪强梁    自用無禮敬

不知孝父母    是以有獄苦

夫欲疾得佛    常修戒德本

依受善師敎    等心施於人

又有四事行疾得佛. 何等爲四. 一曰愛樂

明經好菩薩道. 盡心護法敎誨於人. 二曰遠

離女人不與從事. 三曰常好布施沙門梵志.

四曰以不睡臥心習空行. 佛時頌曰

若以樂沙門    常勤護經道

愛法不遠師    如是人難得

深學心佛意    多聞廣開人

好施無□心    是行得佛疾

女人不可親    敗德亂世間

從事於欲者    未曾近菩薩

是以淸高士    常防遠女色

淨修菩薩道    大悲濟天下

於是差摩竭. 卽解身珠寶瓔珞用散佛上. 佛

之威神. 令其所散止於虛空化成寶蓋. 中有

五百化人出. 亦解身珠寶以散佛上. 俱發

聲言. 願發無上正眞道意. 差摩竭. 見諸化人

踊躍歡喜. 問佛言. 此化所出從天來耶. 四

方四隅地中出耶. 佛報言. 是化不從十方

來. 亦非天亦非龍. 亦非神亦非人. 亦非地

水火風空. 非色痛想行識. 亦非意非心非

下      欄

作非往非來. 亦非今世亦非後世亦非生死.

是人名化字無從生號爲空. 如影現於鏡中.

無執無捨無由來無所得. 無我無人無命無

識. 若男子女子. 見知諸法如化無識. 聞此

好信而行應者. 是卽佛子. 爲已去冥興世

間明. 爲能降魔成極大德. 是爲沙門梵志. 爲

淸淨菩薩大人. 爲無從生已得授決. 爲不

退轉無上之人. 信樂此法爲如是也

佛告差摩竭. 若聞此經. 而心驚怪誹謗形笑.

當知是輩非沙門梵志. 是爲外道放逸之人.

爲無反復惡師子人. 爲暗蔽無眼詐稱菩

薩. 是爲誣罔□突之人也. 於是弊魔來問佛

言. 信此法者能有幾人. 佛報魔言. 有四百

億欲天及人. 皆得無所從生法樂於中立. 是

時差摩竭得不起法忍. 五百比丘及五百淸

信士二十五淸信女. 皆得立不退轉地. 壽

終悉當生於西方無量壽佛淸淨國. 常護持

無數佛法. 敎化成就一切人民. 使不退轉. 如

是無極□沙邊劫. 當於此土以次作佛. 魔聞

佛言. 稍稍[&FFFF]#行. 而謂佛言. 後可不須復說

此法也. 賢者阿難白佛言. 當何名此經. 以

何奉持之. 佛語阿難. 是經名爲菩薩生地經

差摩竭所問. 當奉持之. 百劫行五度無極. 而

無大智無菩薩者. 不如諷誦此經義以分布

爲人說. 佛時頌曰

若信學生地經    其功德無有量

斯已度三惡道    後受者福皆然

佛說此已. 差摩竭及四輩弟子諸天龍神. 皆

歡喜受持

經數: 五三四

經名: 月光童子經

頁數: 八一五

上       欄

菩薩生地經

佛說月光童子經

西晉月氏三藏竺法護譯

聞如是. 一時佛遊王舍城靈鷲山. 與大比

丘衆千人俱. 聖通無悉皆應眞. 漏結已

解生死已斷. 穢冥已索慧明獨存. 菩薩二萬

神通聖達. 統都三界總攝諸法權慧無方. 逮

佛神德住無所住. 爾時世尊. 遊於王舍大城

之中. 廣演道義開化群生. 天神地神海靈

鬼神諦王臣民. 三界衆生皆來稽首供養

神化. 世無佛時外道興隆. 猶如冥夜炬燭

爲明. 天下有佛群邪盡歇. 譬如日出火

無復光. 國中本事外道邪見不蘭迦葉等六

師. 佛以正眞之道訓誨天下. 是時六師盡

廢不見信奉. 諸異道等心懷嫉[&FFFF]#. 謀欲毁佛

還望敬事. 於是六師召其門徒. 合衆弟子會

於一處. 共集論議. 吾等道德高遠名著四海.

衆儒共宗國主所奉. 人民男女[&FFFF]#不信仰. 於

十六大國盡世供養. 吾德如風民應如草. 靡

不稽首各等各下者. 今佛出世現神道化.

吾等便爲人棄不見信奉. 乃令我等飮食

不甘臥起不安. 出入行□懷愁□. 心中

[&FFFF]#毒悉欲發狂. 當作何計以毁辱之. 逐使

出國令人不見. 爾乃還復吾供養耳. 共議此

已各相謂言. 羅閱大城之中有勢强長者. 國

中            欄

相大臣名爲申日. 信奉吾等執心不二. □毁

佛道以爲虛僞. 惟有此人勢力威强. 能助

我等毁辱除去. 於是六師卽從坐起將五

百弟子. 到王舍大城詣申日家. 申日見諸

師來. 卽下正殿迎爲作禮. 施好榻机飯食

畢Ｃ拱手對坐. 諸師告曰. 吾等故與大衆

來造長者. 欲議一事願垂聽省. 申日白言.

惟□訓誨願樂欲聞. 六師俱曰. 吾等此國

之師. 功名勳著群儒稽首. 國主致敬大臣

所奉. 於十六大國獨言隻步. 長者所知. 佛出

於世自稱聖智. 幻術欺巧倒正反說. 欲與

吾等列聖倂智. 齊威等神幻惑人民. 國

人愚冥信奉其道. 疑惑天下沮敗善心. 更

謂吾等無有道德不見信奉. 長者豪强帝王

所欽. 國民伏信威振四海. 天下望風深惟

師徒. 終始義重記功列[&FFFF]#傳之來世. 願爲

吾等毁辱除之令滅不見. 復吾供養豈不快

哉. 長者啓白敬承來告. 憶昔往日. 我之愚

兄. 奉佛之故毁辱諸師. 從此以來實懷忿

□. 每欲規圖執事靡由. 今被聖敎合我本心.

當展力效命盡節於師. 諸梵志曰. 吾向

共議欲令長者當於門中. 鑿作五丈六尺

深坑. 以炭火適半細鐵爲椽土 覆上. 設

衆飮食以毒著中. 若火坑不焚飯足害.

便往請佛. 佛常自云. 有三達之智神通

無□. 照見未然. 明禍福之原吉凶所趣實

無此分而但□惑萬姓. 審有此智當不受請.

若無此智必自受之. 今欲以此規圖於佛.

申日聞之欣然大悅. 讚言善哉. 誠如大師之

下         欄

所敎[&FFFF]#. 此謀深密高妙實爲奇異. 以此圖

之何憂不獲. 輒如聖敎. 作火坑毒飯. 嚴以

待之. 爾時不蘭迦葉五百弟子. 見申日計共

謀同. 歡喜踊躍不能自勝. 咸共起住. 同聲

擧手稱讚申日. 善哉眞是聖明第一弟子. 申

日重啓. 今自憂之必自嚴辦. 比令明日諸師

當見. 長者禮已. 諸師各還. 於是申日[&FFFF]#外.

嚴駕導從前後. 便詣佛所下車[&FFFF]#蓋解劍脫

履. 拱手直進. 稽首足畢長□白佛. 唯然世尊.

飢渴神化樂仰淸風. 世事多緣奉敬靡由. 今

故請現稽首[&FFFF]#化. 佛告賢者. 明日至心

向於如來. 申日啓言. 明日設微飯. 惟

願世尊與諸聖衆降德屈神. 是時世尊. 愍其

狂愚欲濟脫之. 默然受請. 申日內喜. 心自

念言. 果如規計. 禮畢亂退. 過六師所. 諸師

迎問爲受請不. 申日啓白. 承諸師威力. 已

受我請. 果如所圖. 諸師及五百弟子. 皆大

歡喜不能自勝. 諸梵志等普喜□言. 長者

經數: 五三四

經名: 月光童子經

頁數: 八一六

上     欄

速還. 作火坑毒飯. 嚴以待之. 長者還家. [&FFFF]#

外密令. 中門外掘作火坑. 毒飯嚴以待之. 長

者有子. 名曰月光. 厥年十六. 天姿挺特儀

容端正. 博通群籍貫綜神摸. 天文地理靡不

照焉. 高名動世群儒師仰. 慈悲愍世生死

之苦. 降德普入欲度衆生. 諫父申日. 佛爲

大聖三界之尊. 道德淸淨言敎眞正. 三達

之聖慈悲喜護. 心過慈母當□得度. 更興

逆惡□望天福豈不惑哉. 昔者世尊心道之

日. 坐於道場元吉樹下. 第六天魔. 見佛高

遠三毒已滅. 穢冥以索慧明獨存. 神聖無

上諸天所宗. 上帝親下萬神侍衛. 內懷嫉[&FFFF]#

心中煩惱. 念其道成當必勝我. 飮食不甘

伎樂不御. 卽昇正殿召博問臣議. 設方計

毁敗其道. 群臣啓曰. 菩薩神聖道力無上.

威震三界德伏十方. 非是臣等所可謀向.

於時魔王赫威奮發震曜天地. 召諸鬼兵

興軍聚衆. 帶甲億萬旌旗□日光曜蔽天. 宣

[&FFFF]#士衆皆使變化. 奇形異類數百千種. 蟲頭

人軀鬼魅可畏. 擔山負石口眼吐火. 圍□

菩薩齊聲踏地. 牛吼唱□震動八荒. 山崩地

裂樹木□折. 海水波蕩踊準六原. 溢流

浩汗高波滔天. 百姓驚怖巢木栖山. [&FFFF]#龍妄

踊□鳥驚翔師子□竄. 金翅鳥王魔竭

大魚順流低仰. 群神怖悸逃走遁藏. 千變

萬化群凶相將. 毒惡逆類彌縱橫. 一時

集惡向於世尊. 佛直以放慈心之力. 擧手

面自歸. 當于爾時如來卽便降伏. 彌天之

中            欄

惡化爲弟子. 雖獲得勝無憂喜想. 以是方

之火坑毒飯何足言乎. 須彌之毒大千刹火.

刀劍矛刃亦不能動佛一毛也. 今以火坑毒

飯欲毁於佛. 譬如蚊尼之勢欲墜大山. 蠅

□之翅欲障日月. 徒自毁碎. 不如早悔首

過免罪. 天龍鬼神世間人民梵釋魔王. [&FFFF]#不

稽□受佛化者. 如來之身金剛德體. 衆惡盡

滅萬善積著. 相好光明神器無喩. 永除五道

之大冥. 獲無上正眞之獨明. 處衆聖之上猶

星中之月. 如日初出照於朝陽. 廣陳道化

導世凶愚. 懷慈四等愍傷衆生. 施恩濟苦

心過慈母. 佛之道德神化如此. 願父改悔

歸命三尊. 爾時長者申日罪蓋所蔽心不開

解. 告子月光. 假使如來之德如子所歎. 佛

有神通照見未然者. 當豫知我作火坑毒

飯. 今何以故受吾之請. 以此推之知無遠慮.

月光復言. 佛實有三達之智六通之明大慈

四等靡不貫綜. 常度愚闇不逆人意. 申日

心迷執愚不捨. 明旦遣人請佛. 使者受敎詣

世尊所. 長□白佛言. 長者申日啓言. 日時

已至飯食以具. 惟願擧衆降德自屈. 爾

時世尊心自念言. 今受申日之請不與常同.

當放威神感動十方. 令子心伏必就大道

廣化無涯. 幷化六師及九十六種外道. 於

時世尊放大光明. 上照三十三天. 下徹十八

地獄. 極佛境界皆大光明神通. 菩薩羅漢緣

覺梵釋天王. 海靈地祇及諸鬼兵. 各將部

黨億萬無數. 聞度申日. 皆來詣佛. 稽首足

畢翼從左右. 佛告諸比丘. 執持應器當就

下         欄

長者申日請. 諸比丘咸曰. 受敎. 肅然嚴持

地卽金色. 當佛頂上有七步香雲紅黃靑

紺紫白蓮華. 自然涌出俠道兩邊. 佛甫出

門. 告空無吉祥菩薩等六十萬人在前導從.

或行虛空. 或現於地. 佛處中央. 其餘無限

之衆皆隨佛後. 光明赫□□日絶月晃照一

切. 天施寶蓋華下如雪. 天龍飛鳥不敢歷

上. 三界衆生無見頂者. 天樂皆下同時俱

作. 毒蟲隱伏吉鳥翔鳴. 佛不蹈地相輪印成.

光明晃耀七日熾盛. 寶樹藥樹諸衆果樹.

□□ＣＣ低仰如人□禮之形. 閱叉金翅

厭鬼魅鬼. 各將營從莊嚴分部. 千百爲衆

手執伎樂. 或持香華七寶瓔珞天繒幡蓋十

方來會. 天人亦下樂器亦鳴. 盲視聾聽[&FFFF]#言

□行. 怨憎和慈. 迷寤醉醒. 婦女釵釧相□

作聲. 飛鳥走獸皆作人形. 百歲枯木自然華

生. 餓鬼飽滿地獄安寧. 瑟琶箏笛擊鼓亂鳴.

佛以神德變化火坑. 卽成七寶紫紺浴池八

味之水. 底有金沙邊有蓮華. 魚[&FFFF]#□池

經數: 五三五

經名: 申日經

頁數: 八一七

上      欄

中喜踊. 飛鳥走獸音聲相和. 池邊行列絲竹

衣樹. 樹間皆懸羅□□繡. 珊瑚寶樹水精

琉璃黃金白銀枝葉. 紫磨黃金爲繩. 連

綿交錯樹間. 垂天瓔珞互相連結. 風起吹

之轉相□觸. 妙音百種自然宣出. 歎佛神德

至未曾有. 皆說無常苦空非身之聲. 使悲者

更喜喜者更悲. 其七寶樹上則有群鳥孔雀

鸚鵡金翅鳥王. 赤□神鳥鳳皇吉鳥. 拘耆

那羅吉祥鳥. 比數百千種. 光色顯赫群飛

樹間. 哀鸞百種感動人情咸來集聽. 走獸息

食飛禽止聽. 形異心同歸命世尊. 當于爾時

海靈地祇三界衆生其來從者. 見火坑變

爲浴池天地震動. 神變若此道德殊絶皆看

申日. 申日見之心動神驚衣毛起□. □惶怖

悸精神失守. 心自念言□哉迷惑. 我之逆惡

所爲無邊. 顧謂六師. 坐汝畜類毛吾湯火

我今如何. 六師恐怖□恥無言. 懼獲重罪卽

各逃竄. 於是申日與子月光夫人□比吾湯火

男女外道伴黨. 俱出迎佛. 遙[&FFFF]#世尊洪焰

暉赫晃若寶山. 天姿紫金巨容丈六. 神顔從

容諸根寂定. 相三十二好八十種. 天中之

天道德堂堂. 十力世尊天人中王. 佛以神

德照愚冥心. 申日意解如迷得正狂病□除.

五情內發悲喜交集. 卽前首罪五體投地稽

首作禮. 唯然世尊. 恕我盲冥. 不識正眞用

信惡言. 興毒害意欲危天尊. 幸賴慈化乞原

罪咎. 垂哀接濟得免大罪. 願前就坐. 卽時

如來升于正殿衆坐已定. 申日□怖心不

自安. 前白佛言. 爲盲冥所誤. 信妖邪之言

中      欄

以爲眞諦. 如狂服藥病更增劇. 始今[&FFFF]#佛

邪病得除. 所爲無道飯食之中悉皆著毒不

可供養. 以御大聖願待須臾更嚴食具. 佛告

長者. 便持飯來不足更設. 貪□瞋□愚癡邪

見. 世之重毒吾無此毒. 毒已滅盡毒不害我.

申日下食香徹八難. 餓鬼得安食已行水衆

會寂然. 申日退坐垂泣啓言. 唯然世尊. 恕

我迷惑. 敢圖逆惡向於如來. 自揆罪重應

入地獄. 湯火痛考長夜受苦. 將脫何由. 佛

爲大慈三界之救. 愍念衆生濟其塗炭. 昨

不誡我令我罪成. 得無世尊不豫知也. 佛告

申日. 昔定光世尊授我Ｃ時. 汝[&FFFF]#後無數阿

僧祇劫當於五濁惡世作佛. 廣度衆生如我

今日. 當有長者申日火坑毒飯規圖害汝. 我

乃爾時得明慧三昧. 時已豫知汝姓字. 肉

於昨日而當不知. 申日歡喜言. 世尊. 乃豫

知無數劫事. 我旣覺悟會得色罪. 今我盡

心自歸於佛. 所爲之非願令重罪而得微輕.

佛本有誓不捨愚惑. 卽告申日. 善哉長者. 能

自覺悔重罪必除. 吾當爲汝演說道義令

汝心解. 對曰. 唯然天中. 願樂欲聞. 畢死

善道盡心不忘. 則時世尊□揚洪音出八種

聲演萬億音. 廣說無量法言八解四諦三脫

六度. 探道法要微妙之行. 解三界空諸法

因緣造爲罪福. 觀病選藥如應說法. 申日情

悟坦然心開疑解結除. Ｃ然無想寂然入

定. 卽於座上逮不退轉. 喜踊升空去地百

四十丈. 從空來下稽首于地. 鳴佛足摩佛足

□自陳. 今已覺悟從佛得度. 欣然嘆佛佛十

下      欄

力雄哉. 如來神力震伏十方無敢當者. 火坑

毒. 飯豫自消亡. 佛無憂哉. 一切刀劍不能

害傷. 急箭勁刃皆化作華. 佛勇猛哉. 如來

皆能降伏邪道九十六種. 異口同音皆歎大

道佛金剛哉. 佛若金山晃照一切. 闇冥壞敗

慧火獨明. 超度群聖之上德過虛空. 辯才不

盡開闡法言告於大千. 調諸剛强令使熟

成. 威震三界獨而無侶. 離諸塵勞淨若天金.

雨諸法寶飽滿一切. 施以無盡七大之財. 觀

心選藥先壞魔兵. 如應開法靡不得度. 九十

六種邪道隱蔽. 當于申日歎佛法時. 無限之

衆其來大會. 皆樂法音得福得度不可稱計.

天地震動樂器作聲第七梵王宣法言. 琵

琶磬鼓千種伎樂自然而鳴. □利天帝華散

佛上. 歎佛聖德至未曾有. 當此之時莫不歡

喜. 稽首作禮而去

佛說月光童子經

佛說申日經 (開元錄中無法護譯恐是支謙誤爲法護)

西晉月氏三藏竺法護譯

聞如是. 一時佛遊王舍城靈鳥頂山. 與大比

丘千二百五十人. 爾時王舍城中有大豪富

長者. 名□羅日. 財寶無量敬信佛法. 供養

經數: 五三五

經名: 申日經

頁數: 八一八

上     欄

衆僧精進歎及. 長者有弟號名申日. 不信佛

法奉諸邪術. 見兄奉正每懷□嫉. 所可侍師

號不蘭迦葉. 不蘭迦葉五百人等. 謂申日言.

今汝見者獨不侍我. 不知眞道而反信佛. 時

□羅日知異道人所共論說. 語申日言. 吾明

日欲請卿師. 寧肯自屈詣吾舍不. 申日答言.

當往報之. 申日卽往詣其師所. 長□白言. 我

兄今欲降伏請諸大人. 明日自屈詣其舍食.

師言. 大善. 卽受其請. 時申日還白其兄言.

今已受請. 明日當來. 時□羅日. 多使人客

於門中地掘作大坑令深五尺. 以靑汚泥滿

其坑中. 薄履其上令如平地. 又復豫作五百

發脚床. 皆施一脚以□衣之. 以五百[&FFFF]#成熟

乳酪. 以此供具待異道人. 明日時至. 來詣

請所. 諸尼□子無有法則. 亂行倂肩先入無

上. 適至門中皆各使走. [&FFFF]#墮泥坑汚其衣

服. 悉皆瞋□各欲還去. 時□羅日. 使人牽留

解語其意. 此舊泥坑. 道人不知而墮此坑. 不

故爲之幸[&FFFF]#瞋□. 願前飯食. 貿易衣服盡請

令入. 在門□衛先付酪器. 皆手持已便語令

坐. 適[&FFFF]#居床床皆反側. 五百道人皆□□地.

[&FFFF]#酪漿者. 激灌其面及其衣服. 時諸道人益

懷瞋□. 語申日言. 汝今投我與兄共謀. 毁

辱吾等甚爲不細. 是時申日亦大不樂. 道人

瞋□皆棄捨去. 時□羅日復牽留之. 爲說方

便譬喩之言. 屬卿曹等墮泥中時. 身體正黑

甚爲醜惡. 如卿之道. 今酪正白其色鮮潔. 譬

如佛道. 亦可捨卿所奉之術來就吾法. 諸異

道人不復與語懷□而去. 明日申日. 往詣師

中          欄

所長□自陳. 我兄無狀所爲非法. 我實不知.

願師加哀不見咎責. 雖爾今者當爲大師報

昨日之怨. 我兄但以泥坑酪漿. 毁辱師等耳.

我今所報當過於此. 今我兄所侍之師. 我當

請之. 掘門□地令入五丈. 以火著中薄覆其

上. 設衆飯食皆內毒藥. 時佛當來. 若不墮

火坑中者. 當持毒飯而分布與以此殺之. 於

師何如. 時師報言. 如佛世尊. 多智聖猛[&FFFF]#

去來事. 他人所議輒豫知之. 卿雖欲爾恐不

能諧. 申日復言. 先當請之. 若其受者爲無

所知. 若必明聖不受吾請. 師曰大善. 是時

申日出王舍城詣靈鳥山. 前到佛所叉手揖

讓而白佛言. 我欲請佛及諸弟子. 願屈光儀

到舍小飯. 佛言. 大善. 於是申日歡喜而退.

還白其師. 佛已受請爲無所知. 但當掘坑具

毒飯耳. 時諸異道人皆大踊躍. 展轉相謂以

爲大慶

申日有子. 名□羅法(漢言月光童子)先世宿命學佛經

道. 有神猛志. 志在大乘. 白其父言. 佛者大

聖神通已達. 前知無窮[&FFFF]#[&FFFF]#無極. □輩□動

心義所念皆豫知之. [&FFFF]#用邪冥惡人之言受

其重罪. 時□羅法復白父言假令劫盡滿其

中火. 三千刹土皆悉周遍. 又取諸毒□若須

彌. 猶尙不能動佛一毛. 肉此小坑而欲害之.

今父所作譬如螢火. 自以小明欲蔽日月. 譬

如小鳥欲以其身衝崩鐵圍. 反碎其身無所

能諧. 今諸異道所作如是. 不須請佛. 其父

不信故如前謀. 明日時至遣人白佛. 所供已

辦願可自屈. 於是如來便起向道. 放大光明

下      欄

一切洞徹. 是時十方有十菩薩. 皆阿惟顔. 一

一菩薩各與億百那術無數菩薩俱飛來會.

各將寶華□名香. 以衆伎樂供養世尊. 詣

王舍城欲觀如來有所感動. 時申日舍金色

色光皆明如日. □羅法白言. 今佛現舍金色

之光. 佛以向道有此感應. 可往止之不須使

前. 父故不信. 是時申日第一夫人號名月羽

□羅法母也. 見此變瑞踊躍歡喜. 卽發無上

正眞道意

於是. □羅法白其母言. 今當[&FFFF]#五百夫人. 皆

令莊嚴出見如來. 所以者何. 世尊難値. 億

百千劫時有佛耳. 五百夫人皆悉受敎歡喜

侍佛. 佛入城時足蹈門□. 三千國土皆大震

動. 諸有疾病悉爲除愈. 盲視聾聽□□能言.

跛[&FFFF]#者行. 諸被毒者毒皆不行. 諸有樂器不

鼓自鳴. 金銀七寶皆作音聲. 飛鳥走獸相和

悲鳴. 時十方神幷諸天人. 各與尊神不可計

數. 皆悉隨從詣申日舍. 佛蹈火坑變爲浴池.

中生蓮華大如車輪. 華有千葉七寶爲莖. 其

色妙好佛蹈其上. 及諸菩薩所可蹈華. 皆生

五百葉. 弟子乘者華生五百葉. 申日見火坑

作此變化. 心中驚悴卽大惶怖. 頭面作禮. 佛

入其舍. 菩薩弟子皆悉坐定. 申日懺悔. 前

白佛言. 我大無狀所作非法. 今飯食中皆有

毒藥. 乞得更備辦宿留須臾. 佛言. 持毒飯

來我自食之. 申日歡喜卽如佛敎. 分布飯具

皆悉周遍. 便卽受之[&FFFF]#願達□. 其毒飯者變

爲百味. 香聞十方. 其聞此飯香氣者. 自

然飽滿身得安隱. 皆發無上平等道意. 飯食

經數: 五三六

經名: 申日兒本經

頁數: 八一九

上        欄

畢竟. 五百夫人及□羅法爲佛作禮[&FFFF]#住一

面. 長者申日自取小床於佛前坐. 而白佛言.

世尊. 神通有三達智. 我之所作想佛已了. 不

卽逆告語我. 乃令吾等興立非法造此惡事.

佛豈不知我所議耶. 佛告申日. 乃昔過去阿

僧祇劫. 爾時有佛號提和竭如來. 爲等正覺

其明無量度諸懈廢. 與衆開士及大弟子無

央數俱行入城. 時有長者名□陀衛. 時適出

城. 有梵志女. 鮮潔少雙執持名華. 時長者

子卽以銀錢五百. 從賣華女. 得華五莖以散

佛上. 佛卽授其決言. 汝[&FFFF]#後無數阿僧祇劫.

當得作佛號釋迦文. 汝作佛時. 當有長者號

名申日. 與畢道人合構逆事. 火坑毒飯規欲

試汝. 雖有此惡. 當因汝得度

佛告申日. 時長者子今我身是. 我乃爾時從

如來授記. 卽得明決之定以爲悉豫知有汝

名字. 肉汝昨日所謀議事. 豈不知乎. 當知

諸佛善權之慧. 欲以因緣有所起發. 長者申

日聞佛所說卽得法忍. 復自歎言. 如來之智

無所不度. 明知我今不復受罪. 所以者何. 過

去世時錠光如來豫說我名. 今當爲佛之所

開化. 以是言之不復受罪. 時佛說法於王舍

城. 長者居士無央數千. 及異道人五百之衆.

皆發無上正眞道意. 五百夫人卽時逮得不

退轉地. 月光童子從坐而起. 讚歎佛已而白

佛言. 設我來世得作佛時. 令我國土一切人

民無有惡心皆應質朴. 有諸惡國人民剛强

五濁賤世. 我願於中而開化. 佛告阿難. 汝

聞月光童子所說不乎. 阿難對曰. 唯然已聞.

中        欄

佛告阿難我般涅槃千歲已後. 經法且欲斷

絶. 月光童子當出於秦國作聖君. 受我經法

興隆道化. 秦土及諸邊國. □善鳥長歸□疏

勒大宛于塡. 及諸羌虜夷狄. 皆當奉佛尊法

普作比丘. 其有一切男子女人. 聞申日經. 前

所作犯惡逆者皆得除盡. 當知世尊之所應

度如是. 如是其有犯逆尙得度脫. 何肉至心

學佛道者. 佛說經已. 一切衆會[&FFFF]#不歡喜. 作

禮而去

佛說申日經

按開元錄. 此經四譯一失. 法護譯中雖有

月光童子經. 亦名申日經者. 自是一經有

二名耳. 非別有申日經. 是法護譯者. 藏

中旣有月光童子經. 爲法護譯斯已矣. 此

何更有申日經爲法護之譯耶. 則未知此

經是誰之譯. 又何據謂之法護耶. 今以

錄中有云支謙譯中有申日經一卷. 云與

月光童子經同本異譯. 今□尋文句二經

不殊. 故不雙出云云. 則藏中必有支謙所

譯月光童子經. 亦名申日經者. 今諸藏皆

無. 恐此經卽是. 而誤安法護之名耳. 如

是則四譯具矣. 肩明陳□言以俟來哲

申日兒本經

宋天竺三藏心那跋陀羅譯

聞如是. 一時佛在王舍國止□山中. 是時

下          欄

國王邊大臣長使人民. [&FFFF]#不敬重受敎戒者.

佛敎國王長者吏民皆令不得殺生盜竊犯

他人敎女. 不得兩舌惡口妄言綺語. 不得疾

[&FFFF]#□貪狐疑. 當信作善得善作惡得惡. 己

所不欲[&FFFF]#施於人. 其有學餘異道不受佛敎

戒者. 國王長者使民皆不復敬. 所以不敬者

非正道也. 敎人不以道德. 身自殺生敎人殺

生身自盜人物. 敎人奪人財物. 身自犯

他人婦女. 敎人犯他人婦女. 身自兩舌惡口

妄言綺語. 敎人兩舌惡口妄言綺語. 身自嫉

[&FFFF]#□貪狹疑. 敎人嫉[&FFFF]#□貪狐疑. 其國中有

一四姓長者. 字爲申日. 財産甚富金銀珍寶

無央數. 申日事餘道不事佛道不信佛經. 異

道人皆共嫉[&FFFF]#佛. 悉會申日共議言. 佛今爲

王及傍臣長吏人民所敬重. 而我等獨不爲

王及邊臣長吏人民所敬重. 佛常自說言. 知

去來現在之事. 豫知他人所言心中所念. 今

寧可試知爲審如佛言不. 申日言. 當何以試

之. 餘異道人敎申日. 作飯請佛持毒藥置

飯中. 掘門□地令深五丈. 以火置中土薄

覆其上. 令佛從上來入如佛知去來現在之

事者當不受請. 受請爲不知去來現在之事

也. 便可穿地作坑飯食置毒藥其中. 申日

言諾. 大嘉. 卽行請佛. 佛言大善. 申日便語

異道人. 道人言. 人已無所知. 但當穿地作

坑耳. 申日有一子字□羅法年十六. 過世

宿世學佛道. 能知去來現在之事. 語其父言

佛已知餘道所議. 不須試也. [&FFFF]#用惡人言自

投湯火. 申日不信子言. 便使掘抗以火置其

經數: 五三七

經名: 越難經

頁數: 八二○

上      欄

中. 作飯具置毒藥. 佛告阿難. [&FFFF]#諸比丘. 明

日皆不得先佛行到飯上也悉隨佛後. 佛坐

思惟正道. 諸天王皆騷動. 申日遣人白佛.

時已到願可就飯. 佛告阿難. 令諸比丘著衣

持應器隨佛後. 諸比丘受敎著衣持應器皆

隨佛行. 諸天王及諸鬼神無央數共從佛行.

佛卽以地作黃金乃至申日門. 佛適向道便

放光影. 令申日舍中悉作金色. □羅法卽

語父言. 今佛已起向道. 十方皆明如日. 佛

與諸比丘及無央數天共發來. 佛與諸比丘

及無央數天共行如星中有月. 今父舍中明

如是乎. 不須試佛也. 申日不用子言. 佛到

城門足踏門限. 擧城中卽爲大動. 病者卽愈.

盲者得視. 聾者得聽. □者能語. 被毒者毒

不行. 狂者得正. □者得申. 瞋□者爲歡喜.

□□樂器不鼓自鳴. 婦女珠環皆自作聲. 百

鳥畜獸相和悲鳴. 佛到申日門. 五丈火坑以

作浴池中生蓮華. 一華生千葉. 諸弟子所蹈

華生百葉. 皆悉蹈華上而行. 申日見火坑

以作水池中生蓮華便大懼怖. 持頭面著地

以誠自說. 今爲佛作飯. 皆以毒藥置其中. 願

乞收更作好飯. 佛言. 不須更炊. 持毒飯來

食之. 佛就坐諸比丘皆坐. 佛告阿難. [&FFFF]#諸

比丘. 且勿得食. 須佛敎乃食. 佛卽[&FFFF]#曰. 天

下凡有三毒. 一者貪□. 二者瞋□. 三者愚

癡. 佛無是三毒者毒爲不行. 至誠有經法者

毒亦不行. 如諸比丘道正者毒亦不行. 佛語

適竟. 飯食中毒皆消去. 佛語阿難. 令諸比

丘皆飯. 毒皆已去. 佛及諸比丘皆飯已. 申

中       欄

日便前長□. 以頭面著佛足. 白佛言. 我無

狀. 用惡人之言. 令我作惡. 願從佛心哀悔過.

佛卽爲申日說經. 便得第一須陀洹道. 申日

卽受五戒爲優婆塞. 一者不殺. 二者不盜. 三

者不犯他人婦女. 四者不兩舌. 五者不飮酒.

申日受五戒已. 持頭面著佛足. 爲佛作禮

申日兒本經

佛說越難經

西晉居士□承遠譯

聞如是. 一時佛在波羅奈私國. 賢者飛鳥

聚. 彼時國中有四姓長者. 名曰越難. 大豪

富珍奇珠寶牛馬田宅甚衆多. 難爲人□貪

嫉[&FFFF]#. 不信道德不喜布施. 日未沒. 常[&FFFF]#門監.

有來乞[&FFFF]#者勿得通也

難有一子名曰□檀. 亦復□貪. 難後壽盡

還生其國中. 爲盲乞婦作子. 其夫言. 汝身

有重病. 今復懷軀. 我貧窮無以衣食. 汝便

自去. 婦受敎出門外. 未遠得大聚糞. 便止

其中. 至九月生一子. 兩目復盲. 其母行乞

食養之. 至年七歲. 其母言. 我養汝大久. 且

自行□杖. 取食器行乞. 當自悲言. 世間貧

者最爲苦惱. 今我薄命生貧家. 兩目復盲無

所見. 復爲人所輕易. 今有乞我少所飮

食. 愈我飢者. 譬如□雨. 渴者得飮. 兒聞母

說如是. 便行家家乞[&FFFF]#. 復到□檀家. 其子

下       欄

適到時守門者適小出. 盲兒徑入前到中

庭. 如母敎說之. 時□檀在高觀上聞其語.

大怒呼守門者問之. 誰內此盲乞兒者. 門

監大恐怖. 卽牽盲兒撲於門外. 傷其頭面.

復折右臂. 壞其食器飯散其地. 身體大痛.

兒呼悲啼. 其母聞之卽走到兒所言. 何等

弊人□我子者. 我尙小. 兩目復盲. 有何

等過乃取如是. 何壹感天. 兒對母言. 我

到此門中乞. 有高聲人. 呼多力人牽撲傷

我. 身體大痛如是. 今且死不久. 時門上有

守神. 便謂之言. 汝得是痛. 尙爲小耳. 其

大在後. 汝坐前世有財不布施故. 得勤苦.

世間富貴無有常. 富貴而不布施. 如無有財

等也. 死更苦痛乃愁悔當復何益. 時觀

者甚衆多. 各各自語. 其聲遠聞

佛時從念道覺. 與諸比丘俱入城分衛. 佛

問阿難. 是何等聲. [&FFFF]#[&FFFF]#乃如是. 阿難便

白佛. 說盲子母本事已. 便叉手白佛. 願哀

矜到此兒所. 佛默然不應. 分衛還飯已. 便

往視之. 見盲兒創痛. 以手摩其頭目便卽